CELEX: 62017TA0201
Language: da
Date: 2019-02-12 00:00:00
Title: Sag T-201/17: Rettens dom af 12. februar 2019 — Printeos mod Kommissionen [Ansvar uden for kontraktforhold — konkurrence — karteller — afgørelse, som fastslår en overtrædelse af artikel 101 TEUF — bøder — dom om delvis annullation af denne afgørelse — tilbagebetaling af bødens hovedbeløb — morarenter — tilstrækkeligt kvalificeret tilsidesættelse af en retsregel, som tillægger borgerne rettigheder — årsagsforbindelse — skade — artikel 266 TEUF — artikel 90, stk. 4, litra a), andet punktum, i delegeret forordning (EU) nr. 1268/2012]

1.4.2019   
            
            
               DA
            
            
               Den Europæiske Unions Tidende
            
            
               C 122/15
            
         
      Rettens dom af 12. februar 2019 — Printeos mod Kommissionen
      (Sag T-201/17) (1)
      
      (Ansvar uden for kontraktforhold - konkurrence - karteller - afgørelse, som fastslår en overtrædelse af artikel 101 TEUF - bøder - dom om delvis annullation af denne afgørelse - tilbagebetaling af bødens hovedbeløb - morarenter - tilstrækkeligt kvalificeret tilsidesættelse af en retsregel, som tillægger borgerne rettigheder - årsagsforbindelse - skade - artikel 266 TEUF - artikel 90, stk. 4, litra a), andet punktum, i delegeret forordning (EU) nr. 1268/2012)
      (2019/C 122/17)
      Processprog: spansk
      
         Parter
      
      
         Sagsøger: Printeos, SA (Alcalá de Henares, Spanien) (ved advokaterne H. Brokelmann og P. Martínez-Lage Sobredo)
      
         Sagsøgt: Europa-Kommissionen (ved F. Dintilhac og F. Jimeno Fernández, som befuldmægtigede)
      
         Sagens genstand
      
      Søgsmål anlagt i henhold til artikel 268 TEUF med principal påstand om erstatning for den skade, der følger af Kommissionens afslag på at betale sagsøgeren morarenter af hovedbeløbet på den bøde, som blev tilbagebetalt efter annullationen af Kommissionens afgørelse C(2014) 92 95 final af 10. december 2014 om en procedure i henhold til artikel 101 [TEUF] og EØS-aftalens artikel 53 (AT.39780 — Konvolutter), ved dom af 13. december 2016, Printeos m.fl. mod Kommissionen (T-95/15, EU:T:2016:722), og en subsidiær påstand i henhold til artikel 263 TEUF om annullation af Kommissionens afgørelse af 26. januar 2017 om afslag på den nævnte tilbagebetaling.
      
         Konklusion
      
      
                  1)
               
               
                  Den Europæiske Union, repræsenteret ved Europa-Kommissionen, erstatter det tab, som Printeos, SA, har lidt på grund af den manglende betaling til dette selskab af et beløb på 184 592,95 EUR, som det havde krav på for påløbne morarenter for perioden fra den 9. marts 2015 til den 1. februar 2017 i medfør af artikel 266, stk. 1, TEUF til opfyldelse af dom af 13. december 2016, Printeos m.fl. mod Kommissionen (T-95/15).
               
            
                  2)
               
               
                  Det erstatningsbeløb, der er omhandlet i punkt 1, forhøjes med morarenter fra afsigelsen af nærværende dom, og indtil det fulde erstatningsbeløb er blevet betalt til den sats, som er fastsat af Den Europæiske Centralbank (ECB) for dennes vigtigste refinansieringstransaktioner, forhøjet med tre og et halvt procentpoint.
               
            
                  3)
               
               
                  I øvrigt frifindes Kommissionen.
               
            
                  4)
               
               
                  Kommissionen betaler sagsomkostningerne.
               
            
         (1)  EUT C 168 af 29.5.2017